पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोरोना की दूसरी लहर घातक रूप से लोगों को संक्रमित कर रही है। ख़ासकर अप्रेल व मई के माह में संक्रमितों का ग्राफ तेज गति से बढ़ा है। जिले में पहला कोरोना पॉजिटिव केस 5 अप्रेल 2020 को रिपोर्ट हुआ था। जिसके बाद 1 साल में आने 5 अप्रेल 2021 तक (365 दिन में) में 22 हजार 531संक्रमित मिले थे। संक्रमण की दर 5% थी। अब हालात ये कि 6 अप्रेल से 5 मई तक (30 दिन में) 22 हजार 384 संक्रमित मिल चुके है। संक्रमण की दर 19% पहुंच गई है। 5 से 5 अप्रेल (365 दिनों) में 171 मरीजों की मौत हुई थी। रिकवरी 93% व एक्टिव केस 5% थे। 6 अप्रेल से 5 मई तक (30 दिन में) 131 लोगों ने दम तोड़ा है। जबकि रिकवरी 77% व एक्टिव केस में 21% का आंकड़ा रहा है।
राहत-30 दिन में 17 हजार रिकवर्ड हुए
हालांकि राहत की बात यह है 6 अप्रेल से 5 मई के बीच (30 दिन में) कुल 17 हजार 416 मरीज रिकवर्ड हुए है। इन दिनों में औसत 746 लोग रोजसंक्रमित हुए। जबकि ठीक होने का औसत रोज 580 मरीजों का रहा। जबकि पिछले साल 365 दिन में औसत रोज 61 लोग संक्रमित मिले थे। जबकि औसत रोज 57 मरीजों के ठीक होने का आंकड़ा सामने आया था।
चिंता-4 गुना एक्टिव केस
कोरोना पॉजिटिव, नेगेटिव सस्पेक्टेड मरीजों से अस्पताल हाउस फुल है। नए संक्रमित मरीजों को अस्पतालों में बेड नही मिल पा रहे है। ऑक्सीजन ,दवाइयों के लिये मरीज इधर उधर भटक रहे है। इन दिनों में एक्टिव केस भी 4 गुना बढ़कर(4829 बढ़कर) 6124 तक जा पहुंचे है। जबकि 5 अप्रेल तक एक्टिव केस 1295 ही थे।
सख्ती का नहीं दिखा असर
कोरोना की दूसरी लहर को देखते हुए राज्य सरकार ने जनअनुशासन पखवाड़ा लगाया। फिर बाद में रेड अलर्ट जनअनुशासन पखवाड़ा लागू किया। चौराहों पर जगह-जगह पुलिस ने सख्ती बरतना शुरू किया, उसके बावजूद लोग बेवजह घर से निकलने से बाज नहीं आए। पुलिस सख्ती का असर लोगों पर नजर नहीं आया। 30 दिनों में 18 हजार से ज्यादा लोगों ने नियमों को तोड़ा। यानी रोज 600 से ज्यादा लोगों ने नियमों को नहीं मानकर कोरोना का बुलावा दिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva hin_Deva hin_Deva hin_Deva zho_Hant eng_Latn